13. ΝΟΜΟΘΕΤ. ΔΙΑΤΑΓΜΑ υπ’ αριθ. 3349 της 31 Αυγ./7 Σεπτ. 1955 (ΦΕΚ Α΄ 245) Περί κυρώσεως πράξεων του Υπουργικού Συμβουλίου αφορωσών εις την προστασίαν του βάμβακος και της καννάβεως, παρελθόντων ετών. Άρθρ.1-3.(Κυρούνται αι υπ’ αριθ. 603/1946 911/1947 και 815/1948 πράξεις Υπ. Συμβουλίου δι’ ων προεβλέπετο η αγορά των εις χείρας των παραγωγών ποσοτήτων βάμβακος). Άρθρ.4-9.(Κυρούνται αι υπ’ αριθ. 171/1947, 157/1948, 520/1950, 475/1951, 377/1952 και 1110/1955 πράξεις Υπ. Συμβουλίου δι’ ων ορίζεται τιμή ασφαλείας και συγκεντρώσεως της καννάβεως). Άρθρ.10.-1.Κυρούται αφ’ ης εξεδόθη η υπ’ αριθ. 564 της 30ης Ιουν. 1950 Πράξις του Υπουργικού Συμβουλίου, έχουσα ως ακολούθως: “Το Υπουργικόν Συμβούλιον προτάσει του επί της Γεωργίας Υπουργού, αποφασίζει: 1)Η κατά τας διατάξεις της παρ. 2 του άρθρ. 1 του από 23.3.32 Δ/τος “περί εισαγωγής βαμβακοσπόρου και τροποποιήσεως και συμπληρώσεως του από 20/27 Φεβρ. 1931 Δ/τος περί μέτρων προστασίας βαμβακοπαραγωγής» εισαγωγή εκ του εξωτερικού βαμβακοσπόρου μη απολυμασμένου προς βιομηχανικήν χρήσιν δύναται να επιτρέπηται και δια των Τελωνείων Ελευσίνος και Στυλίδος υπό τας δια των ως άνω διατάξεων καθοριζομένας προϋποθέσεις προκειμένου περί εισαγωγής δια του Τελωνείου Πειραιώς. 2)Η χορήγησις αδειών εισαγωγής βαμβακοσπόρου εκ του εξωτερικού ενεργείται εφεξής μετά προηγουμένην γνωμάτευσιν του Υπουργείου Γεωργίας. 3)Η κατά τας εν τη παρ. 1 της παρούσης αναφερομένας διατάξεις άδεια εισαγωγής χορηγείται υπό του Υπουργείου Γεωργίας, κοινοποιουμένη προς το αρμόδιον Τελωνείον κατά την άφιξιν του βαμβακοσπόρου. Η παρούσα πράξις κυρωθήσεται δια Νόμου μερίμνη του επί της Γεωργίας Υπουργού. Εκδόσαν προς τούτο την υπ’ αριθ. 564 παρούσαν πράξιν του”. 2.Η παρ .2 της ανωτέρω Πράξεως καταργείται. Άρθρ.11.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 